Όσο για τον αριθμό των πλοίων και τη χωρητικότητά τους, όπως παρατηρούν όσοι ασχολήθηκαν με αυτό το ζήτημα, είναι δύσκολο να τον υπολογίσουμε με ακρίβεια, γιατί τα διαθέσιμα στοιχεία δεν είναι ομοιογενή. Mία έκθεση του 1764 για τα Μεσολογγίτικα πλοία δίνει συνολική χωρητικότητα 10.640 τόνων. O στόλος της Ύδρας στα τέλη της δεύτερης δεκαετίας του 19ου αιώνα υπολογίζεται σε 186 πλοία χωρητικότητας 27.716 τόνων. Σε πίνακες που παραθέτει ο ίδιος ιστορικός, που αφορούν τη ναυπήγηση πλοίων στην Ύδρα και στις Σπέτσες, από το 1811 ως το 1820, φαίνεται ότι ο αριθμός τους παρουσίασε στο διάστημα αυτό ελαφρά αύξηση.